Henrik av Nederland

Henrik av Nederland (født 13. juni 1820, død 13. januar 1879) var en nederlandsk prins, sønn av Vilhelm II av Nederland og Anna Pavlovna av Russland.

Han tjenestegjorde som ung i den nederlandske flåten. Han ble i 1850 utnevnt til stattholder i Luxembourg, et embete han fortsatte å ha resten av livet.

Prins Henrik var gift to ganger, første gang i 1853 i Weimar med prinsesse Amelie av Sachsen-Weimar (1830–1872), andre gang i 1878 i Potsdam med prinsesse Marie av Preussen (1855–1888), datter av Fredrik Karl av Preussen. Begge ekteskap var barnløse.

 Referanser 

Kategori:Kongelige nederlendere
Kategori:Fødsler i 1820
Kategori:Dødsfall i 1879